Luiga kurdab sagedasti ise oma närvilise iseloomu üle. Kahtle­mata leidub tema iseloomus neuropaatilisi jooni, mis teda ebaharilikuks muudavad: erakordset emotiivsust ja impulsiivsust, mis vaheldub depressioonidega. Ka uhkust umbusaldusega käsikäes. Kuid ma ei tea tema elus  midagi, mida kõrvu võiks panna Rousseau tagakiusamismaaniale Inglismaalt põgenemisel.